КОМИ РЕСПУБЛИКАЛÖН ОЛАНПАС

**«Рöскод софинансируйтан республиканскöй фонд йылысь» Коми Республикаса Оланпасö вежсьöмъяс пыртöм йылысь**

Примитöма Коми Республикаса

Каналан Сöветöн 2010 вося вöльгым тöлысь 11 лунö

**1 статья.** Пыртны **«**Рöскод софинансируйтан республиканскöй фонд йылысь» Коми Республикаса Оланпасö(Коми Республикаса канму власьт органъяслöн индöд-тшöктöмъяс, 2007, 12 №, 5276 ст.; 2008, 4 №, 131 ст.; 6 №, 284 ст., 9 №, 421 ст.; 11 №, 618 ст.; 2009, 41 №, 770 ст.; 2010, 5 №, 61 ст.) татшöм вежсьöмъяс:

1. 1 статьяö содтыны татшöм 52 да 53 пунктъяс:

«52) метсавывса тöдчанлуна öтув вöдитчан автомашина туйяс видзöм;

53) меставывса тöдчанлуна öтув вöдитчан автомашина туйяс капитальнöя дзоньталöм да дзоньталöм;».

2. 7 статья гижны тадзи:

«**7 статья.** Йиа вуджанiнъяс да меставывса тöдчанлуна öтув вöдитчан тöвся автомашина туйяс вöчöм да видзöм кузя рöскодъяс софинансируйтöм могысь меставывса сьöмкудъяслы субсидияяс (водзö тайö статьяын – субсидияяс) сетан условиеöн лоö пасйöм рöскодъяс Коми Республикаса республиканскöй сьöмкудйысь 95 прöчент вылö софинансируйтöм, кутшöмъясöс арталöма öчереднöй финансöвöй во вылö Коми Республикаса республиканскöй сьöмкудлöн прогнознöй арталан позянлунъясысь.

Муниципальнöй юкöнъяс серти субсидияяссö арталö Коми Республикаса олöмö пöртысь власьт орган, кодi аслас компетенция серти збыльмöдö Коми Республика мутасын туй овмöс юкöнын канму веськöдлан могъяссö öчереднöй финансöвöй во вылö йиа вуджанiнъяс вöчöм да видзöм вылö меставывса сьöмкудъяслöн прогнознöй рöскод коланлунъяслысь мында йылысь даннöйяс, кутшöмъясöс арталöма колана уджъяслöн сикасъяс да мында серти, медколана тöваръяс вайысь öтув вöдитчан автомашина транспортлысь да автомашина транспортлысь нормативнöй документъяс серти öпастöм ветлöм-мунöм могмöдан техника характеристикаяс серти да öчереднöй финансöвöй во вылö Коми Республикаса дiнму либö межмуниципальнöй тöдчанлуна öтув вöдитчан автомашина туйяс видзöм вылö финансöвöй рöскодъяслысь нормативъяс дасьтiгöн арталöм финансöвöй да материальнöй ресурсъяслысь дон петкöдласъяс, кутшöмъясöс вынсьöдö Коми Республикаса Правительство, подув вылын да меставывса тöдчанлуна öтув вöдитчан тöвся автомашина туйяс (водзö – тöвся туйяс) вöчöм да видзöм вылö меставывса сьöмкудъяслöн прогнознöй рöскод коланлунъяслысь мында йылысь даннöйяс, кутшöмъясöс арталöма тöвся туйяслöн транспортнöй да уджöдан характеристикаясысь, колана уджъяслöн сикасъяс да мында серти, кутшöмъяс колöны на вывтi медколана тöваръяс вайысь öтув вöдитчан автомашина транспортлысь да автомашина транспортлысь ветлöм-мунöм могмöдöм могысь техника характеристикаяс серти да öчереднöй финансöвöй во вылö Коми Республикаса дiнму либö межмуниципальнöй тöдчанлуна öтув вöдитчан автомашина туйяс видзöм вылö финансöвöй рöскодъяслысь нормативъяс дасьтiгöн арталöм финансöвöй да материальнöй ресурсъяслысь дон петкöдласъяс, кутшöмъясöс вынсьöдö Коми Республикаса Правительство, подув вылын.

Субсидияяс юклöны да найöс видзан условиеяс урчитöны Коми Республикаса Правительстволöн нормативнöй инöда актъясöн.».

3. Содтыны татшöм 72 статья:

«**72 статья.** Меставывса тöдчанлуна öтув вöдитчан автомашина туйяс видзöм кузя рöскодъяс софинансируйтöм вылö субсидияяс (водзö тайö статьяын – субсидияяс) сетöны меставывса сьöмкудъяслы сiйö муниципальнöй юкöнъяслöн, кодъяслöн эмбурö 2010 вося тöвшöр тöлысь 1 лунсянь сетöма öтув вöдитчан автомашина туйяс, кодъяс вöлiны Коми Республикаса канму эмбурын, да критерийяс серти найöс эз пыртлыны Коми Республикаса дiнму либö межмуниципальнöй тöдчанлуна öтув вöдитчан автомашина туйяс лыдö (водзö – сетöм туйяс).

Субсидия сетан условиеöн лоö пасйöм рöскодъяс Коми Республикаса республиканскöй сьöмкудйысь 99 прöчент вылö софинансируйтöм, кутшöмъясöс арталöма öчереднöй финансöвöй во вылö Коми Республикаса республиканскöй сьöмкудлöн прогнознöй арталан позянлунъясысь.

Муниципальнöй юкöнъяс серти субсидияяссö арталöны тшöтшнога тайö могъяс вылö öчереднöй финансöвöй во вылö меставывса сьöмкудъяслöн тайö могъяс вылö прогнознöй рöскод коланлунъяслöн мындалы, кутшöмöс арталöма Коми Республикаса олöмö пöртысь власьт орган, кодi аслас компетенция серти збыльмöдö Коми Республика мутасын туй овмöс юкöнын канму веськöдлан могъяссö, 2010 во вылö Коми Республикаса дiнму либö межмуниципальнöй тöдчанлуна öтув вöдитчан автомашина туйяс видзöм вылö финансöвöй рöскодъяслысь нормативъяс дасьтiгöн сетöм туйяслысь транспортнöй да уджöдан характеристикаяс, уджъяслöн сикасъяс да мында подув вылын да финансöвöй да материальнöй ресурсъяслысь дон петкöдласъяс подув вылын, кутшöмъясöс арталöма öчереднöй финансöвöй во вылö Коми Республикаса дiнму либö межмуниципальнöй тöдчанлуна öтув вöдитчан автомашина туйяс видзöм вылö финансöвöй рöскодъяслысь нормативъяс дасьтiгöн, да кутшöмъясöс вынсьöдö Коми Республикаса Правительство.

Субсидияяс юклöны да найöс видзан условиеяс урчитöны Коми Республикаса Правительстволöн нормативнöй инöда актъясöн.».

4. Содтыны татшöм 73 статья:

«**73 статья.** Меставывса тöдчанлуна öтув вöдитчан автомашина туйяс капитальнöя дзоньталöм да дзоньталöм кузя рöскодъяс софинансируйтöм вылö субсидияяс (водзö тайö статьяын – субсидияяс) меставывса сьöмкудъяслы сетан условиеöн лоö пасйöм рöскодъяс Коми Республикаса республиканскöй сьöмкудйысь 80 прöчент вылö софинансируйтöм, кутшöмъясöс арталöма öчереднöй финансöвöй во вылö Коми Республикаса республиканскöй сьöмкудлöн прогнознöй арталан позянлунъясысь.

Субсидияяс сетöм вылö муниципальнöй юкöнъяс бöръян критерийяссö да сiйöс нуöдан ногсö, быд муниципальнöй юкöн да капитальнöя дзоньталан да дзоньталан объект серти субсидияяссö юклöмсö, найöс видзан условиеяссö урчитöны Коми Республикаса Правительстволöн нормативнöй инöда актъясöн.».

**2 статья.** Тайö Оланпасыс вынсялö 2011 вося тöвшöр тöлысь 1 лунсянь.

Коми Республикаса Юралысь В.М. Гайзер

Сыктывкар

2010 вося вöльгым тöлысь 17 лун

130 №

Коснырева 5231 пас